**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2019-03-15 Nr. TAR-19

Posėdis vyksta 2019-03-13. Pradžia 13.30 val.

Posėdžio pirmininkas – Rimantas Taraškevičius.

Posėdžio sekretorė – Lietutė Demidova.

Posėdyje dalyvauja komitetų nariai: Vygantas Vareikis, Andrej Kugmerov, Artūras Šulcas, Arūnas Barbšys. Nedalyvauja Jurij Šeršniov.

Posėdyje dalyvavusių komiteto narių ir svečių sąrašai (priedai 1, 2) pridedami.

DARBOTVARKĖ:

1. Dėl socialinių paslaugų teikimo socialinę riziką patiriantiems vaikams tvarkos aprašo patvirtinimo. Pranešėja S. Jakienė.

2. Dėl Klaipėdos miesto savivaldybės tarybos 2018 m. birželio 28 d. sprendimo Nr. T2-139 „Dėl budinčio globotojo veiklos organizavimo tvarkos aprašo patvirtinimo“ pakeitimo. Pranešėja S. Jakienė .

3. Dėl Klaipėdos miesto savivaldybės tarybos 2015 m. kovo 26 d. sprendimo Nr. T2-48 „Dėl Pagalbos globėjams (rūpintojams) ir įvaikintojams paslaugos teikimo tvarkos aprašo patvirtinimo“ pakeitimo. Pranešėja S. Jakienė.

4. Dėl Šventapilės gatvės pavadinimo suteikimo. Pranešėjas V. Nausėda.

5. Dėl Klaipėdos miesto savivaldybės tarybos 2018 m. lapkričio 29 d. sprendimo Nr. T2-245 „Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus ar jų dalis pateikimo“ pakeitimo. Pranešėja R. Gružienė.

6. Dėl Klaipėdos miesto savivaldybės tarybos 2018 m. birželio 28 d. sprendimo Nr. T2-130 „Dėl valstybinės žemės sklypų perdavimo valdyti, naudoti ir disponuoti jais patikėjimo teise“ pakeitimo. Pranešėja R. Gružienė.

7. Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“ pakeitimo. Pranešėja A. Andruškevičiūtė.

8. Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2019–2020 mokslo metams nustatymo. Pranešėja L. Prižgintienė.

9. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ pakeitimo. Pranešėja L. Prižgintienė.

10. Dėl savivaldybės būsto pardavimo. Pranešėjas E. Simokaitis.

Darbotvarkė patvirtinta už-4.

1. SVARSTYTA. Socialinių paslaugų teikimo socialinę riziką patiriantiems vaikams tvarkos aprašo patvirtinimas.

Pranešėja – S. Jakienė. Teigia, kad šiuo sprendimo projektu būtų patvirtintas naujas Socialinių paslaugų teikimo socialinę riziką patiriantiems vaikams tvarkos aprašas ir panaikinti du šiuo metu galiojantys tvarkos aprašai, reglamentuojantys socialinės priežiūros paslaugos vaikų dienos centre ir intensyvios krizių įveikimo pagalbos vaikams skyrimą.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

2. SVARSTYTA. Klaipėdos miesto savivaldybės tarybos 2018 m. birželio 28 d. sprendimo Nr. T2-139 „Dėl Budinčio globotojo veiklos organizavimo tvarkos aprašo patvirtinimo“ pakeitimas.

Pranešėja – S. Jakienė. Sako, kad sprendimo projekto tikslas – pakeisti Budinčio globotojo veiklos organizavimo tvarkos aprašo, patvirtinto Klaipėdos miesto savivaldybės tarybos 2018 m. birželio 28 d. sprendimu Nr. T2-139 „Dėl Budinčio globotojo veiklos organizavimo tvarkos aprašo patvirtinimo“, 4.2 papunktį, reglamentuojantį globos centro funkcijų vykdytojus.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

3. SVARSTYTA. Klaipėdos miesto savivaldybės tarybos 2015 m. kovo 26 d. sprendimo Nr. T2-48 „Dėl Pagalbos globėjams (rūpintojams) ir įvaikintojams paslaugos teikimo tvarkos aprašo patvirtinimo“ pakeitimas.

Pranešėja – S. Jakienė. Sako, kad atsižvelgiant į BĮ Klaipėdos miesto Šeimos ir vaiko gerovės centro 2019-01-28 raštą Nr. S-18-231 bei į Lietuvos Respublikos Socialinės apsaugos ir darbo ministro 2018-01-19 įsakymu Nr. A1-28 patvirtinto Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo 3 ir 5 punktus, kuriuose numatoma, kad savivaldybė turi užtikrinti savivaldybės teritorijoje gyvenantiems asmenims pagalbos globėjams (rūpintojams), įvaikintojams paslaugų teikimą, keičiamas Aprašo 1 p. ir paslaugas numatoma teikti ne tik daklaravusiems gyvenamąją vietą Klaipėdos mieste bet ir faktiškai gyvenantiems. Aprašo kiti punktai keičiami atsižvelgiant į to paties teisės akto 36 p. bei Lietuvos Respublikos vyriausybės 2018 m. birželio 29 nutarimu Nr. 626 patvirtintų Vaiko globos organizavimo nuostatų 22 p., kuriuose numatyta šias paslaugas teikti ir šeimynų steigėjams, dalyviams ar ketinantiems jais tapti bei į pasikeitusius teisės aktus, kuriuose numatyta, kad nuo 2018 m. liepos 1 d. Savivaldybės struktūroje nelieka Vaiko teisių apsaugos skyrių ir jų funkcijų.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

4. SVARSTYTA. Šventapilės gatvės pavadinimo suteikimas.

Pranešėjas – V. Nausėda. Sako, kad siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog gatvių pavadinimų suteikimas ir jų keitimas yra išimtinė savivaldybės tarybos kompetencija. Vadovaujantis Lietuvos Respublikos teritorijos administracinių vienetų ir jų ribų įstatymo bei jį įgyvendinamųjų teisės aktų nuostatomis, reikalingas tarybos sprendimas dėl naujos gatvės pavadinimo suteikimo.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

5. SVARSTYTA. Klaipėdos miesto savivaldybės tarybos 2018 m. lapkričio 29 d. sprendimo Nr. T2-245 „Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus ar jų dalis pateikimo“ pakeitimas.

Pranešėja – R. Gružienė. Primena, kad Klaipėdos miesto savivaldybės tarybos 2018 m. lapkričio 29 d. sprendimu Nr. T2-245 „Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus ar jų dalis pateikimo“ buvo numatyta teikti prašymą Nacionalinei žemės tarnybai prie Žemės ūkio ministerijos dėl žemės sklypų Šaltkalvių g. 2 (esamų Mažosios Lietuvos istorijos muziejaus pastatų eksploatacijai) ir Paryžiaus Komunos g. 5 (žemės sklypas, kuriame numatoma statyti ledo areną), reikalingų ūkinei komercinei veiklai vykdyti. Pagal Pelno mokesčio įstatymo 2 straipsnio 40 punktą, veikla – tai bet kokio pobūdžio komercinė arba gamybinė veikla, kuria siekiama gauti ir (arba) uždirbti pajamų ar kokios kitos ekonominės naudos. Atsižvelgiant į tai, kad abiejuose žemės sklypuose vykdoma (numatoma vykdyti) veikla skirta viešojo poilsio objektams eksploatuoti (Šaltkalvių g. 2) arba numatomiems statyti (Paryžiaus Komunos g. 5), tikslintinas Tarybos sprendimo 1.2 papunktis.

Teigia, kad sprendimo projekto tikslas – pakeisti Klaipėdos miesto savivaldybės tarybos 2018 m. lapkričio 29d. sprendimą Nr. T2-245 „ Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus ar jų dalis pateikimo“ taip, kad prašomuose perduoti valdyti patikėjimo teise žemės sklypuose esančių (būsimų) pastatų veikla atitiktų Žemės įstatymo 7 straipsnio nuostatas ir neprieštarautų kitiems teisės aktams.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

6. SVARSTYTA. Klaipėdos miesto savivaldybės tarybos 2018 m. birželio 28 d. sprendimo Nr. T2-130 „Dėl valstybinės žemės sklypų perdavimo valdyti, naudoti ir disponuoti jais patikėjimo teise“ pakeitimas.

Pranešėja – R. Gružienė. Pažymi, kad Klaipėdos miesto savivaldybės tarybos 2018 m. birželio 28 d. sprendimu Nr. T2-130 „Dėl valstybinės žemės sklypų perdavimo valdyti, naudoti ir disponuoti jais patikėjimo teise“ buvo numatyta teikti prašymą Nacionalinei žemės tarnybai prie Žemės ūkio ministerijos dėl žemės sklypų Jurginų g. 33 (esamų greitosios medicinos pagalbos pastatų eksploatacijai) ir Šermukšnių g. 11 (vaikų ir laisvalaikio centrui perduotų valdyti patikėjimo teise pastatų eksploatacijai), reikalingų ūkinei komercinei veiklai vykdyti. Nacionalinės žemės tarnybos Klaipėdos miesto ir Neringos skyrius informavo, kad žemės sklype Šermukšnių g. 11 esančių pastatų eksploatacija nepatenka į sąvoką „ūkinė komercinė veikla“. Pagal Pelno mokesčio įstatymo 2 straipsnio 40 punktą, veikla – tai bet kokio pobūdžio komercinė arba gamybinė veikla, kuria siekiama gauti ir (arba) uždirbti pajamų ar kokios kitos ekonominės naudos.

Sprendimo projekto tikslas – pakeisti Klaipėdos miesto savivaldybės tarybos 2018 m. birželio 28 d. sprendimą Nr. T2-130 „ Dėl valstybinės žemės sklypų perdavimo valdyti, naudoti ir disponuoti jais patikėjimo teise“ taip, kad prašomuose perduoti valdyti patikėjimo teise žemės sklypuose esančių pastatų veikla atitiktų Žemės įstatymo 7 straipsnio nuostatas ir neprieštarautų kitiems teisės aktams.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2017 m. gruodžio 21 d. sprendimo Nr. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“ pakeitimas.

Pranešėja – A. Andruškevičiūtė. Sako, kad projektas parengtas atsižvelgiant į Klaipėdos akademinių reikalų tarybos 2018 m. lapkričio 8 d. protokolo TAR1-153 2 nutarimą. 2018 m. rugsėjo mėnesį priemonė buvo pirmą kartą vykdoma Klaipėdos m. savivaldybėje. Įgyvendinus priemonę ir atlikus aptarimą, nuspręsta patobulinti nuostatus. Patikslintas apklausos organizavimas Savivaldybėje, detalizuotas konkurso paskelbimas, darbų atranka, pateikimas ir vertinimas. Numatyta, kad komisija gali rekomenduoti skirti premijas darbams, kurių bendras balų vidurkis po komisijos vertinimo yra ne mažiau 7. Taip pat nurodyta, kad darbų svarstymas vyksta viešame komisijos posėdyje. Pridedamas Komisijos darbo reglamentas.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

8. SVARSTYTA. Priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2019–2020 mokslo metams nustatymas.

Pranešėja – L. Prižgintienė. Teigia, kad teisės aktuose numatyta, kad savininko teises ir pareigas įgyvendinanti institucija kasmet įvertina priešmokyklinio ugdymo poreikį, turimus išteklius ir tvirtina švietimo įstaigas, vykdančias priešmokyklinio ugdymo programą, grupių skaičių jose ir ugdymo organizavimo modelius.

Sako, kad sprendimo projekto tikslas – užtikrinti privalomą Klaipėdos miesto savivaldybės priešmokyklinio amžiaus vaikų ugdymąsi pagal priešmokyklinio ugdymo programą. Uždavinys – nustatyti priešmokyklinio ugdymo grupių skaičių ir priešmokyklinio ugdymo organizavimo modelius savivaldybės švietimo įstaigose 2019–2020 mokslo metams.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ pakeitimas.

Pranešėja – L. Prižgintienė. Pažymi, kad atsižvelgus į Vakarų Lietuvos tėvų forumo 2018 m. spalio 25 d. kreipimąsi į Klaipėdos miesto savivaldybės tarybą ir administraciją, Klaipėdos savivaldybės administracijos direktoriaus 2018 m. spalio 30 įsakymu Nr. AD1-2570 sudarytai darbo grupei buvo pavesta įvertinti atlyginimo dydžio tėvams sumažinimo galimybes už teikiamą pailgintos dienos grupės paslaugą Klaipėdos savivaldybės (toliau – Savivaldybė) bendrojo ugdymo mokyklose (toliau – mokykla). Savivaldybės tarybos kolegija 2019 m. sausio 14 d., svarstydama atlyginimo už teikiamą pailgintos dienos grupės paslaugą (toliau – Paslauga) sumažinimo galimybes pagal minėtos darbo grupės atliktą situacijos įvertinimą, nutarė pritarti šios paslaugos teikimo įkainio tėvams (globėjams, rūpintojams) (toliau – tėvai) sumažinimui 50 %, išlaidų skirtumą kompensuojant savivaldybės biudžeto lėšomis.

Parengto sprendimo projekto tikslas – pakeisti Klaipėdos miestosavivaldybės tarybos 2017 m. liepos 27 d. sprendimą Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“. Uždaviniai: 1) pakeisti Paslaugos įkainį, sumažinant jį 50 %; 2) nustatyti minimalų ir maksimalų mokinių skaičių pailgintos dienos grupėje; 3) nustatyti lėšų, gaunamų už Paslaugą, naudojimo sritis.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

10. SVARSTYTA. Savivaldybės būsto pardavimas.

Pranešėjas – E. Simokaitis.Teigia, kadKlaipėdos miesto savivaldybės administracijai pateiktas savivaldybės būsto nuomininkės D. B. prašymas pirkti rinkos verte nuomojamą, savivaldybei nuosavybės teise priklausantį 38,95 kv. metro ploto būstą *(duomenys neskelbtini)*, Klaipėdoje.Būstas nuomojamas ne socialinio būsto nuomos sąlygomis, kuriame nuomininkė išgyvenusi ne trumpiau kaip 5 metus. Turto vertintojai UAB „RESTO Group“, nustatė būsto *(duomenys neskelbtini)*, Klaipėdoje, rinkos vertę – 36 778,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą. Nuomininko būsto pirkimo skolinio įsipareigojimo įvykdymą užtikrina kredito įstaiga – kredito unija „Mėmelio taupomoji kasa“ (juridinis asmens kodas 300087289).E. Simokaitis sako, kad savivaldybės taryba savo sprendimu turi užtikrinti leidimą D. B. įkeisti perkamą būstą *(duomenys neskelbtini)*, Klaipėdoje, kredito įstaigai kredito unijai „Mėmelio taupomoji kasa“, numatant, kad nurodyto būsto hipoteka įsigalios, kai su savivaldybės administracija bus visiškai atsiskaityta už parduodamą būstą, sumokėta būsto kaina, netesybos ir įvykdytos kitos prievolės. Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktu, 26 straipsnio 2, 3 dalimi, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“ ir Klaipėdos miesto savivaldybės administracijos direktoriaus 2019 m. kovo 6 d. įsakymu Nr. AD2-207 „Dėl parduodamo savivaldybės būsto įkainojimo akto patvirtinimo“, patvirtintas būsto įkainojimo aktas ir parengtas šis sprendimo projektas.

NUTARTA. Pritarti pateiktam sprendimo projektui.

BALSUOTA: už – 5, prieš – 0, susilaiko – 0.

Posėdis baigėsi 14.00 val.

Posėdžio pirmininkas Rimantas Taraškevičius

Posėdžio sekretorė Lietutė Demidova